Πωλ ΜακΚάρτνεϋ

Νεανικά χρόνια

Ο Πωλ ΜακΚάρτνεϋ γεννήθηκε στις 18 Ιουνίου 1942 στο Walton Hospital, Λίβερπουλ., όπου δώδεκα χρόνια νωρίτερα η μητέρα του είχε τελειώσει την πρακτική της ως νοσοκόμα. Ο πατέρας του, Τζέιμς ΜακΚάρτνεϋ, απουσίαζε από την γέννηση του γιου του λόγω της εργασίας του ως εθελοντής πυροσβέστης κατά τον Β΄ Παγκόσμιο Πόλεμο. Ο Πωλ έχει έναν μικρότερο αδερφό (Μάικλ) που γεννήθηκε στις 7 Ιανουαρίου 1944.
Στις 31 Οκτωβρίου 1956 έχασε τη μητέρα του, Μάιρη, από μια εμβολή μετά από επέμβαση της μαστεκτομής για να σταματήσει την εξάπλωση του καρκίνου του μαστού της, που είχαν διαγνωστεί πριν από αρκετά χρόνια.
Ο πατέρας του ΜακΚάρτνεϋ ήταν πιανίστας και τρομπετίστας και τον ενθάρρυνε να ασχοληθεί με τη μουσική. Του χάρισε μια τρομπέτα στα δέκατα τέταρτα γενέθλιά του, όμως, όταν αργότερα το ροκ εντ ρολ άρχισε να γίνεται πιο δηλοφιλές, ο Πωλ αντάλλαξε την τρομπέτα με μια ακουστική κιθάρα, αφού αποδέχτηκε ότι δεν μπορούσε κανείς να παίζει τρομπέτα και να τραγουδάει ταυτόχρονα. Δυσκολευόταν να παίζει κιθάρα καθώς ήταν αριστερόχειρας, αλλά βλέποντας μια αφίσα του Σλιμ Γουίτμαν συνειδητοποίησε ότι εκείνος τα κατάφερνε με κιθάρες για δεξιόχειρες. Έτσι, ξανακούρδισε την κιθάρα του και μετά από κάποιες προσαρμογές απέκτησε ευκολία. Ο ΜακΚαρτνεϋ έγραψε το πρώτο του τραγούδι, "I Lost My Little Girl", στην κιθάρα, και αργότερα έφτιαξε μια μελωδία που τελικά έγινε το When I'm Sixty Four στο πιάνο, μετά την παρακολούθηση ορισμένων μαθημάτων, αλλά προτιμώντας να μάθει "με το αυτί" παρά τις συμβουλές του πατέρα του.
Στην ηλικία των 15, ο Πωλ γνώρισε τον κατά 2 χρόνια μεγαλύτερο του, Τζων Λέννον σε μία συναυλία του ερασιτεχνικού συγκροτήματος Quarrymen, του οποίου ιδρυτικό μέλος ήταν ο δεύτερος. Ο νεαρός ΜακΚάρτνεϋ πέρασε από οντισιόν και τελικά έγινε κιθαρίστας του συγκροτήματος. Το γεγονός της απώλειας της μητέρας του λειτούργησε ως συνεκτικό στοιχείο ανάμεσα στους δυο τους, καθώς η μητέρα του Λέννον, Τζούλια, είχε πεθάνει όταν αυτός ήταν δεκαεπτά. Αργότερα, πρότεινε την προσθήκη του φίλου του, Τζωρτζ Χάρισον, (που είχε γνωρίσει μια μέρα στο λεωφορείο) στο συγκρότημα, η οποία επιτεύχθηκε παρά τις αρχικές αντιρρήσεις του Λέννον.

1970-1971: Σόλο

Ο ΜακΚάρτνεϋ κυκλοφόρησε το 1970 το πρώτο σόλο άλμπουμ του με τίτλο McCartney και το 1971 το μοναδικό του άλμπουμ με τη σύζυγό του, Λίντα, με τίτλο Ram.

1980-Σήμερα

Το 1980, ο Πωλ ΜακΚάρτνεϋ κυκλοφόρησε το δεύτερο σόλο άλμπουμ του, το McCartney II. Ακολούθησαν το Tug Of War (1982) και το Pipes Of Peace (1983).
Κατά τη διάρκεια της σόλο σταδιοδρομίας του, ο πρώην Beatle συνεργάστηκε με πολλούς σημαντικούς μουσικούς, όπως οι Στίβι Γουόντερ, Μάικλ Τζάκσον, Έρικ Στιούαρτ, και Έλβις Κοστέλο. Επίσης, ασχολήθηκε με πολλά είδη μουσικής πέραν της ροκ και της ποπ, συμπεριλαμβανομένης και της κλασικής μουσικής. Μάλιστα έχει κυκλοφορήσει τέσσερα άλμπουμ κλασικής μουσικής: Paul McCartney's Liverpool Oratorio (1991), Standing Stone (1997), Working Classical (1999) και Ecce Cor Meum (2006).
Το 1997 χρίστηκε ιππότης από τη Βασίλισσα Ελισάβετ, ενώ το 1998 θρήνησε το θάνατο της συζύγου του, Λίντα. Το 2002 παντρεύτηκε το πρώην μοντέλο Χέδερ Μιλς, με την οποία χώρισε το 2006 και πήρε διαζύγιο το 2008. Στις 9 Οκτωβρίου 2011 παντρεύτηκε την Αμερικανίδα Νάνσι Σέβελ, με την οποία έβγαινε από το 2007.
Στις 4 Σεπτεμβρίου 2012, ανακοινώθηκε πως πρόκειται να τιμηθεί από τον πρόεδρο της γαλλικής Δημοκρατίας, Φρανσουά Ολλάντ με το τίτλο του ιππότη της Λεγεώνας της Τιμής.